Euroopa Parlamendi õigusloomega seotud resolutsioon ettepaneku kohta võtta vastu nõukogu määrus Euroopa Majandusühenduse ja Côte d'Ivoire'i Vabariigi vahelises Côte d'Ivoire'i rannikuvetes kalastamise kokkuleppes sätestatud kalapüügivõimalusi ja rahalist toetust käsitleva protokolli sõlmimise kohta ajavahemikuks 1. juulist 2004 kuni 30. juunini 2007 (KOM(2004)0619 - C6-0138/2004 - 2004/0211(CNS))



Euroopa Liidu Teataja 117 E , 18/05/2006 Lk 0120 - 0121



P6_TA(2005)0192 EÜ ja Côte d'Ivoire'i kalanduskokkuleppe protokoll ( 1. juuli 2004 - 30. juuni 2007) * Euroopa Parlamendi õigusloomega seotud resolutsioon ettepaneku kohta võtta vastu nõukogu määrus Euroopa Majandusühenduse ja Côte d'Ivoire'i Vabariigi vahelises Côte d'Ivoire'i rannikuvetes kalastamise kokkuleppes sätestatud kalapüügivõimalusi ja rahalist toetust käsitleva protokolli sõlmimise kohta ajavahemikuks 1. juulist 2004 kuni 30. juunini 2007 (KOM(2004)0619 - C6-0138/2004 - 2004/0211(CNS)) (Nõuandemenetlus) Euroopa Parlament, - võttes arvesse nõukogu määruse ettepanekut (KOM(2004)0619) [1]; - võttes arvesse EÜ asutamislepingu artiklit 37 ja artikli 300 lõiget 2; - võttes arvesse EÜ asutamislepingu artikli 300 lõike 3 esimest lõiku, mille alusel nõukogu konsulteeris Euroopa Parlamendiga (C6-0138/2004); - võttes arvesse kodukorra artiklit 51 ja artikli 83 lõiget 7; - võttes arvesse kalanduskomisjoni raportit ja eelarvekomisjoni ning arengukomisjoni arvamusi (A6-0114/2005); 1. kiidab heaks nõukogu määruse ettepaneku muudetud kujul ja protokolli sõlmimise; 2. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide ja Côte d'Ivoire'i Vabariigi valitsustele ja parlamentidele. KOMISJONI ETTEPANEK | EUROOPA PARLAMENDI MUUDATUSETTEPANEKUD | Muudatusettepanek 1 Põhjendus 3 a (uus) | (3 a) On oluline parandada Euroopa Parlamendile edastatavat teavet; selleks peaks komisjon koostama igal aastal aruande kokkuleppe rakendamise kohta. | Muudatusettepanek 2 Põhjendus 4 a (uus) | (4 a) ELi kalandushuvide kaitse peab olema kooskõlas kalavarude säästva majandamisega majanduslikus, sotsiaalses ja keskkonnaalases tähenduses kui ka kalapüügist elatuva rannaäärse elanikkonna jätkusuutliku arenguga. | Muudatusettepanek 3 Põhjendus 4 b (uus) | (4 b) Komisjon peab jätkama mõju hindamise uuringuid Côte d'Ivoire'iga sõlmitud kokkuleppe jätkusuutlikkuse suhtes. | Muudatusettepanek 4 Põhjendus 4 c (uus) | (4 c) Tuleb võtta meetmeid traditsioonilistel koostöövormidel põhinevate kohalike kogukondlike ühenduste osalemise ergutamiseks, pöörates sealjuures tähelepanu naiste rollile kalandustoodete töötlemisel ja turustamisel. | Muudatusettepanek 5 Põhjendus 4 d (uus) | (4 d) Pärast esimest aastat tuleb hinnata kokkuleppe rakendamist. | Muudatusettepanek 6 Põhjendus 4 e (uus) | (4 e) Kokkuleppe tingimuste täitmiseks tuleb tagada vajalikud vahendid. | Muudatusettepanek 7 Artikkel 3 a (uus) | Artikkel 3 a Protokolli kehtivuse viimasel aastal ning enne seda uuendava kokkuleppe sõlmimist esitab komisjon Euroopa Parlamendile ja nõukogule aruande kokkuleppe kohaldamise ning selle rakendamise tingimuste kohta. | Muudatusettepanek 8 Artikkel 3 b (uus) | Artikkel 3 b Artiklis 3a nimetatud aruande põhjal ja pärast Euroopa Parlamendiga konsulteerimist annab nõukogu komisjonile volituse pidada läbirääkimisi uue protokolli vastuvõtmiseks. | Muudatusettepanek 9 Artikkel 3 c (uus) | Artikkel 3 c Komisjon edastab igal aastal nõukogule ja Euroopa Parlamendile Cōte d'Ivoire'i võimude poolt protokolli artikli 4 lõike 2 alusel esitatud aruande saavutatud tulemuste kohta. | [1] ELTs seni avaldamata. --------------------------------------------------